Ciolacu: Luăm în calcul sesizarea CCR dacă președintele Iohannis îl propune tot pe Orban premier

Președintele interimar al PSD, Marcel Ciolacu, a declarat, joi, la Palatul Cotroceni, că PSD l-a propus pe Remus Pricopie prim-ministru și că decizia aparține președintelui Klaus Iohannis pentru ce durată, mai scurtă sau mai lungă, se va desfășura această criză politică. Ciolacu a spus că PSD ia în calcul sesizarea CCR dacă președintele Iohannis îl propune tot pe Orban premier.

Declarațiile lui Marcel Ciolacu:

Am venit cu propunerea în persoana lui Remus Pricopie prim-ministru. Din acest moment decizia aparține domnului președinte pentru ce durată, mai scurtă sau mai lungă, se va desfășura această criză guvernamentală și politică

Noi ne-am făcut datoria de a apăra democrația, astfel ca legile electorale să nu poată fi modificate așa de rapid

Urmează să intrăm printr-o dezbatere transparentă în Parlament în perspectiva anului 2024

Așteptăm decizia președintelui și o să venim cu decizia președintelui PSD.

Am convocat colegii la o ședință luni. PSD are un plan comun cu Pro România

Am luat act de autopropunerea dlui Orban după ce în Parlament a existat cel mai mare scor la o moțiune. Vom vedea cât de legală e propunerea ca tot Orban să fie premier. Cu certitudine vom cere lămuriri.

Dl Orban dovedește că în continuare nu iese din logica abuzului de putere și a ordonanțelor date noaptea fără avize și de a crea un conflict între guvern și parlament. Ar trebui să respecte Constituția.

V-a dat un răspuns legat de propunerea de premier? Nu, a luat act

Dl profesor Pricopie e o propunere serioasă

Președintele decide cât de scurtă sau lungă e această criză guvernamentală.

PSD e de acord cu orice variantă respectând legea și Constituția. E un pic cam devreme discuția despre anticipate concomitent cu locale

Da, luăm în calcul sesizarea CCR dacă președintele Iohannis îl propune tot pe Orban.

Foto: Inquam Photos / Octav Ganea